
A beszédszintetizátor fejlődéstörténete a kezdetektől a NAO humanoid magyarul beszéléséig

Dolgozatom fő célja a NAO robotok általános architektúrájának bemutatása volt, különös tekintettel a robotok beszédműködtetési funkcióira. Ennek elméleti hátterét a gépi beszédelőállítás adja. Ezért dolgozatomban bemutatásra kerültek a fonetikai alapú beszédelőállításra vonatkozó kutatások, valamint a számítógépes hangdigitalizálást és rögzítést lehetővé tevő irányvonalak. Ezután a szövegfelolvasók főbb típusait és azok jellemzőit ismertettem, hangsúlyozva a magyar vonatkozású beszédszintetizátorokat. Így kitértem a Hungarovox, MultiVox és a ProfiVox általános leírására.
A NAO robotok kapcsán előbb a humanoidok kifejlesztéséről, sajátosságairól, szerkezeti kialakításukról írtam, melyet a legismertebb humanoid robotok bemutatása követett. Ezt követően a NAO humanoid robotok általános hardver és szoftver architektúráját vázoltam, ismertettem az Aldebaran Robotics által kifejlesztett Choregraphe grafikus fejlesztői környezet alapjait, melyet két általam készített programmal (beírt szöveg kimondása, párbeszéd) szemléltettem.



